《寿仙图寿顺天马汝才通判乃兄汝明》
明代·程敏政

祈阊老者推黄发，京兆能官数白眉。瑞彩远随南极现，高情那愧北山移。

黄钟律转知阳复，紫府图成与寿宜。看取凤雏昭世泽，不妨鸠杖乐期颐。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。